**Razpisna dokumentacija za prijavitelje v 2025**

**Ekvilib Inštitut objavlja: Javni poziv za pridobitev certifikata Družbeno odgovoren delodajalec**

***PREDMET JAVNEGA POZIVA:***

Vabimo vsa podjetja, javne ustanove, združenja ter nevladne organizacije, ki so registrirane in imajo sedež v Republiki Sloveniji, da se v letu 2025 vključijo v postopek pridobitve certifikata Družbeno odgovoren delodajalec.

Pridobitev certifikata Družbeno odgovoren delodajalec je revizorski ter svetovalno-analitični postopek, ki skozi zastavljene aktivnosti preverja in izboljšuje družbeno odgovorno upravljanje podjetij in organizacij, pri čemer je poudarek na odgovornosti do zaposlenih. Postopek poteka s pomočjo usposobljenih revizorjev.

Podlaga za implementacijo certifikata Družbeno odgovoren delodajalec so načela in bistvene vsebine standarda za družbeno odgovornost ISO 26000. Metodologijo certifikata je razvil Ekvilib Inštitut v sodelovanju z Gospodarsko zbornico Slovenije, Združenjem delodajalcev Slovenije, Zvezo svobodnih sindikatov Slovenije in strokovnjaki s posameznih vsebinskih področij certifikata.

Dokumentacija javnega poziva za pridobitev pristopnega certifikata Družbeno odgovoren delodajalec v letu 2025 obsega:

* **Pravila in postopek za pridobitev certifikata Družbeno odgovoren delodajalec, verzija 2.1** ki natančneje opredeljujejo potek postopka pridobitve certifikata (v nadaljevanju: Pravila);
* [**Prijavnica za  pridobitev pristopnega certifikata Družbeno odgovoren delodajalec**](https://certifikatdod.si/wp-content/uploads/2024/03/2_Prijavnica-CDOD.docx) v letu 2025 z osnovnimi podatki prijavitelja;
* [**Uvodni vprašalnik**](https://certifikatdod.si/wp-content/uploads/2024/03/3_Uvodni-vprasalnik-CDOD.doc), ki ga mora prijavitelj izpolniti pred začetkom postopka,
* Osnutek [**Pogodbe o vključitvi v postopek za pridobitev pristopnega certifikata Družbeno odgovoren delodajalec**](https://certifikatdod.si/wp-content/uploads/2024/03/4_Obrazec_Pogodba_pristopni-CDOD.docx) (v nadaljevanju: Pogodba o vključitvi);

***NAČIN PREDLOŽITVE DOKUMENTACIJE***

Prijavitelji se lahko vključijo v postopek pridobitve certifikata Družbeno odgovoren delodajalec od 24. januarja 2025 dalje. Poziv je odprte narave in se za leto 2025 zaključi 31. decembra 2025. Prijavitelji se lahko prijavijo v enega ali več področij certifikata. Dokumentacija mora biti oddana na obrazcih, ki so priloga tega javnega poziva.

Prijavitelji dokumentacijo v skenirani obliki posredujete preko e-pošte na naslov **certifikatdod@ekvilib.org**. Prejetje vloge bo nosilec certificiranja potrdil s posredovanim odgovorom na prejeto sporočilo.

***POGOJI ZA PRIJAVO***

V postopek za pridobitev pristopnega certifikata Družbeno odgovoren delodajalec se v letu 2025 lahko prijavijo naslednji prijavitelji, ki izpolnjujejo naslednje pogoje:

* so registrirani in imajo sedež v Republiki Sloveniji,
* imajo najmanj 5 (pet) zaposlenih,
* niso v stečajnem postopku, postopku prenehanja, postopku prisilne poravnave ali likvidaciji,
* spoštujejo vso veljavno delovno pravno zakonodajo.

Ekvilib Inštitut lahko pridobi dokazila glede izpolnjevanja pogojev iz uradnih evidenc, ki bodo odražala stanje na dan oddaje vloge prijavitelja.

***DODATNE INFORMACIJE***

Vse dodatne informacije in pojasnila glede javnega poziva in prijave lahko zainteresirani prijavitelji pridobijo na Ekvilib Inštitut, Dunajska cesta 159, 1000 Ljubljana.

Kontaktni osebi sta Gašper Zakrajšek, e-pošta: [**gasper@ekvilib.org**](mailto:gasper@ekvilib.org) ter Petra Hartman, e-pošta: [**petra@ekvilib.org**](mailto:petra@ekvilib.org), telefona 01 430 37 51 ali 041 878 131.

Ljubljana, 1.2.2025

Ekvilib Inštitut